***MINISTERUL EDUCAŢIEI ȘI CERCETĂRII***

***SEMINARUL TEOLOGIC LICEAL ORTODOX “MITROPOLITUL DOSOFTEI”***

***SUCEAVA,*** Str. Parcului nr. 6 E, *720037, Tel. 0330803657, e-mail: seminarulteologicsv@yahoo.com*

**ANUNŢ**

**REÎNSCRIEREA / ÎNSCRIEREA**

**copiilor la grădiniţă pentru anul şcolar 2025 - 2026**

Pentru asigurarea cuprinderii copiilor cu vârste **între 3 şi 6 ani** în grădiniţe se derulează, succesiv, următoarele etape:

- **reînscrierea** copiilor care frecventează grădiniţa în acest an şcolar şi urmează să o frecventeze şi în anul şcolar 2025 – 2026;

- **înscrierea** copiilor nou-veniţi.

**I.** ***REÎNSCRIEREA*** (pentru copiii înscrişi în anul şcolar 2024 - 2025):

• **19 - 23 mai 2025** - înregistrarea cererilor de reînscriere;

• **23 mai 2025** – finalizarea etapei de reînscriere (după această dată nu se mai pot înregistra cereri de reînscriere);

• **23 mai 2025** - afişarea rezultatului şi a numărului de locuri libere, după finalizarea etapei de reînscriere.

**II.** ***ÎNSCRIEREA COPIILOR cu vârsta cuprinsă între 3 şi 6 ani***

(pentru copiii nou-veniţi):

 **ETAPA I (26 mai – 13 iunie 2025) – colectare şi procesare cereri de înscriere, astfel:**

**26 - 30 mai 2025** - **colectarea cererilor-tip de înscriere**;

Faza I • **2 - 4 iunie 2025** – evaluarea și procesarea cererilor de înscriere, exprimate ca primă opţiune; generarea listei cererilor respinse;

Faza a II-a • **6 - 10 iunie 2025** - evaluarea și procesarea cererilor de înscriere respinse în faza I, exprimate ca a doua opţiune; generarea listei cererilor respinse;

Faza a III-a • **11 - 12 iunie 2025** - evaluarea și procesarea cererilor de înscriere respinse în faza a II-a, exprimate ca a treia opţiune; generarea listei cererilor respinse care pot intra, la solicitarea părinţilor, pe baza unei noi cereri, în evaluare în a doua etapă a înscrierilor, pe locurile rămase libere;

• **13 iunie 2025** - afişarea rezultatului şi a numărului de locuri libere rămase după prima etapă de înscriere.

Părinții pot ridica dosarele respinse de la unitatea de învățământ la care au fost depuse, în 5 zile lucrătoare de la data afișării rezultatelor finale ale etapei.

 **ETAPA a II-a (16 iunie – 7 iulie 2025) – colectare şi procesare cereri de înscriere, pe locurile libere rămase, astfel:**

**16 - 20 iunie 2025** - **colectarea cererilor-tip de înscriere**;

Faza I • **24 - 26 iunie 2025** - evaluarea și procesarea cererilor de înscriere, exprimate ca primă opţiune; generarea listei cererilor respinse;

Faza a II-a • **30 iunie - 2 iulie 2025** - evaluarea și procesarea cererilor de înscriere respinse în faza I, exprimate ca a doua opţiune; generarea listei cererilor respinse;

Faza a III-a • **3 - 4 iulie 2025** - evaluarea și procesarea cererilor de înscriere respinse în faza a II-a, exprimate ca a treia opţiune; generarea listei cererilor respinse care pot intra, la solicitarea părinţilor, pe baza unei noi cereri, în evaluare în a treia etapă a înscrierilor, pe locurile rămase libere;

• **7 iulie 2025,** - afişarea rezultatului şi a numărului de locuri rămase neocupate după a doua etapă de înscriere.

Părinții pot ridica dosarele respinse de la unitatea de învățământ la care au fost depuse, în 5 zile lucrătoare de la data afișării rezultatelor finale ale etapei.

**ETAPA DE AJUSTĂRI (18 – 28 august 2025)**

În această etapă se realizează înscrierea copiilor care nu au fost înscriși în primele două etape din lipsă de locuri sau din diferite alte motive, sau care nu au participat la primele două etape, pe locurile rămase libere în urma derulării celei de-a doua etape a înscrierilor, **pe unei proceduri specifice elaborate de inspectoratul școlar și pe baza dosarelor depuse de părinți la Inspectoratul Școlar Județean Suceava**.

La această etapă au acces următoarele categorii de copii:

* Copiii care au rămas nerepartizați după derularea celor două etape anterioare, având prioritate copiii de 4 și 5 ani;
* Copiii care au solicitat înscrierea în clasa pregătitoare din învățământul primar și nu au fost admiși ca urmare a avizului negativ al CJRAE;
* Copiii de peste 2 ani care solicită înscrierea în grupa mică din învățământul preșcolar.

În cazul în care numărul cererilor de înscriere a copiilor în învăţământul preşcolar, primite de la părinţi, va fi mai mare decât numărul de locuri libere, se aplică criteriile generale de departajare şi criteriile specifice:

**Criterii generale de departajare:**

1. Copilul are vârsta de 4 sau 5 ani împliniţi la data de 1 septembrie;

2. Domiciliul copilului/ reşedinţa/ locul de muncă al/a unuia dintre părinţi/ al reprezentantului legal este situat în apropierea unităţii de învăţământ unde părintele/ reprezentantul legal depune cererea-tip de înscriere;

3. Cel puţin unul dintre părinţi/ reprezentantul legal al copilului urmează o formă de învăţământ la zi;

4. Existenţa unui document care dovedeşte că beneficiază de tutelă sau de o măsură de protecţie specială stabilită în condiţiile Legii nr. 272/2004, republicată, cu modificările și completările ulterioare;

5. Existenţa unui document care dovedeşte că este în grija unui singur părinte (familie monoparentală); existența unui document care dovedește că părintele/ reprezentantul legal al copilului are 3 sau mai mulți copii (familie numeroasă);

6. Ambii părinți/părintele unic/ reprezentantul legal ai/al copilului lucrează, sau cel puțin unul dintre ei se încadrează în una dintre situațiile:

(i) pensionat în conformitate cu prevederile legale;

(ii) cu certificat de handicap;

(iii) șomer, în căutarea unui loc de muncă, cu documente doveditoare de la Agenția pentru Ocuparea Forței de Muncă;

7. Existența unui certificat medical de încadrare în grad de handicap a copilului și/sau a certificatului de orientare școlară și profesională eliberat de CJRAE/CMBRAE;

8. Existența unui frate/a unei surori înmatriculat/ înmatriculate în unitatea de învățământ respectivă, în anul școlar pentru care se face înscrierea.

**Criterii specifice de departajare:**

1. copiii angajaților care funcționează în unitatea de învățământ;

2. copiii ai căror părinți sunt de acord cu valorile promovate în cadrul școlii și cu specificul acesteia;

3. copiii ai căror părinți se angajează să respecte întreg programul prelungit al unității;

4. copiii ai căror părinți au desfășurat sau desfășoară activități de voluntariat în parteneriat cu unitatea;

5. copiii care împlinesc vârsta de 3 ani până la data de 1 septembrie 2025.

**În cazul în care numărul cererilor de înscriere este mai mare decât numărul de locuri libere, repartizarea copiilor în învățământul preșcolar se face în ordinea descrescătoare a numărului de criterii generale de departajare cumulate de către fiecare copil:**

*Program pentru înregistrarea solicitărilor: între orele 8 - 16 (de luni până vineri) la sediul Seminarului Teologic Ortodox Suceava, situat la adresa din antet.*

**ACTE NECESARE ÎNSCRIERII**

• Cerere-tip de înscriere (se găseşte la sediul unităţii şcolare);

• Certificatul de naştere al copilului, original și copie;

• Actele de identitate ale părinţilor/ reprezentanților legali, original și copie;

• Adeverință de angajat pentru fiecare dintre părinți sau adeverință privind perioada concediului de creștere și îngrijire copil, pentru tipul de program prelungit;

• Alte documente doveditoare care fac obiectul criteriilor generale sau specifice de înscriere și care sunt analizate în timpul procesului de înscriere:

 • Dovada modului în care se exercită autoritatea părintească și la care dintre ei a fost stabilită locuința minorului (în cazu părinţilor divorţaţi);

 • Setul de documente justificative pentru situaţiile speciale (copii orfani, certificat medical de încadrare în grad de handicap);

La dosarul de înscriere se adaugă, la începutul anului școlar, următoarele documente:

a) Adeverință de la medicul de familie în care se menționează că respectivul copil este sănătos clinic; **adeverința este necesară în prima zi de prezentare a copilului în unitatea de învățământ;**

b) Avizul epidemiologic/ dovada de vaccinare întocmit(ă) conform prevederilor elaborate de Ministerul Sănătății, cu privire la intrarea copilului în colectivitate, eliberat(ă) de medicul de familie al copilului înainte de a începe frecventarea unității.

**Pentru anul şcolar 2025 – 2026 au fost aprobate, prin planul de şcolarizare, următoarele locuri:**

|  |  |  |  |
| --- | --- | --- | --- |
| ***Unitate cu personalitate juridică*** | ***Unităţi arondate*** | ***Denumirea grupei – Număr grupe*** | ***Număr locuri (inclusiv pentru etapa de reînscriere)*** |
| Seminarul Teologic Liceal Ortodox „Mitropolitul Dosoftei” Suceava(Str. Parcului nr. 6 E) | ***Grădiniţa cu Program Prelungit*** *din cadrul* ***Seminarului Teologic*** *Liceal Ortodox „Mitropolitul Dosoftei” Suceava*(str. Parcului nr. 6 E) | Grupa mare - 2 grupe | 45 |
| Grupa mijlocie - 4 grupe | 81 |
| Grupa mică - 2 grupe | 40 |
| ***Grădiniţa cu Program Normal Nr.5 Suceava*** (str. Aleea Jupiter f.n.) | Grupa mare - 2 grupe | 40 |
| Grupa mijlocie - 1 grupă | 20 |
| Grupa mică - 1 grupă | 20 |
| ***Grădiniţa cu Program Normal „Piticot” Suceava***(str. Leca Morariu f.n.) | Grupa mare - 2 grupe | 40 |
| Grupa mijlocie - 2 grupe | 40 |
| Grupa mică - 2 grupe | 40 |
| ***Grădiniţa cu Program Prelungit „Dumbrava Minunată” Suceava***(str. Dobrogeanu Gherea nr. 35) | Grupa mare – 1 grupă | 23 |
| Grupa mijlocie – 1 grupă | 20 |
| Grupa mică – 1 grupă | 20 |

În atenţia părinţilor!!!!

Pentru nelămuririle legate de înscrierea copiilor în grădiniţele mai sus menţionate vă rugăm să ne contactaţi la numărul de telefon 0330803657 (Seminarul Teologic Suceava).

***DIRECTOR***,

arhid. prof. dr. HRIŞCĂ BOGDAN – MIHAI